**Rima îmbrățișată**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecou al unei dragoste trecute,

Un vers mereu rătăcitor prin stele,

Dintr-un poem al nopților pierdute

Pătrunde-adânc în gândurile mele.

E-un vers tăcut al vremilor în care

Ne răscoleau iubirile măiastre,

Când amândoi pierduți într-o visare,

Noi îl scriam cu trupurile noastre.

Un vers ce-i scrijelit în taina nopții

In sufletele noastre contopite,

Când ne lăsam purtați în voia sorții

Simțind din plin trăiri nebănuite.

Eram metafora iubirii tale,

Tu epitetul tristului meu suflet

Rătăcitor prin visele-mi astrale,

Iar viața mi-o faceai numai un zâmbet.

Eram nebunii-ncătușați de crudul

Amor naiv ce ne-a unit deodată,

Si adormeam strângând la pieptu-mi nudul,

Pe tine, rima mea… îmbrățișată.

Căprar Florin